ميرانشاه : دډرون بريد کې طالب کمانډر ولي الرحمان وژل شوى؟
ولي الرحمان دطالبانو دتحريک دپخواني مشر بيت الله محسود ترجمان وو ، څوک چې کال 2009م کې دجاسوسي الوتکې حمله کې وژل شوى ؤ دبيت الله محسود دوژل کيدو څخه وروستو دطالبانو دتحريک مشري حکيم الله محسود په لاس کې اخستې اؤ ولي الرحمان دهغه دنائب په توگه کار کولو
دافغانستان دپولې ترڅنگ دپاکستان په قبائيلي سيمه شمالي وزيرستان کې دشورو په ورځ دبې پائيلټه جاسوسي الوتکو يا ډرون لخوا شوي ميزائيلي بريد کې لږ ترلږه څلور کسان وژل شوي اؤ ناتائيده راپورونه وائي په دغه وژل شوؤ کسانو کې دپاکستاني طالبانو دتحريک نائب ولي الرحمان هم شامل دى. نړيوال خبري اژانس رائيټر ددريوؤ امنيتي چارواکو له قوله وئيلي امريکائي ډرون الوتکو دنهې اؤ شورو په مينځ شپه کې دميرانشاه په کليواله سيمه چشمه کې په هاغه کور دوه ميزائيل داغلي چې پکې دطالبانو دتحريک دوهم مشر ولي الرحمان سره دخپلو نورو ملگرو موجود ؤ. چارواکي وائي ددغه بريد له امله په نخښه کړل شوى کور په مکمل ډول تباه شوى اؤ پکې موجود طالب کمانډر ولي الرحمان سره دخپلو نورو دريوؤ ملگرو وژل شوى دى. خو په رسمي توگه نۀ خو دپاکستان حکومت اؤ نۀ هم طالبانو دولي الرحمان دوژل کيدو تصدیق کړى دى. ولي الرحمان دطالبانو دتحريک دپخواني مشر بيت الله محسود ترجمان وو ، څوک چې کال 2009م کې دجاسوسي الوتکې حمله کې وژل شوى ؤ دبيت الله محسود دوژل کيدو څخه وروستو دطالبانو دتحريک مشري حکيم الله محسود په لاس کې اخستې اؤ ولي الرحمان دهغه دنائب په توگه کار کولو. په پاکستان کې دمئ په 11مه نيټه دعامو انتخاباتو کيدو راپديخوا په دغه هيواد کې دبې پائيلټه جاسوسي الوتکې لخوا ترسره شوى دغه لمړى بريد ؤ. دامريکا صدر براک اوباما تيره اوونۍ پخپله يوه وينا کې څرگنده کړې وه چې اړونده چارواکو ته يې امر کړى دى چې بايد په ډرون بريدونو کې دعامو وگړو دوژنې مخه ونيسي. خو دپاکستان دبهرنو چارو دفتر که يو خوا دصدراوباما ددغو څرگندونو هرکلى کړى ؤ، نو بلخوا يې دبې پائيلټه الوتکو لخوا کيدونکي بريدونه غيرقانوني اؤ دخپلې خپلواکۍ څخه سرغړونه گرځولې وه. ټاکل شوې ده په پاکستان کې دترسره شوؤ اوسنو انتخاباتو په نتيجه کې دبريالي گوي مسلم ليگ(ن) مشر ميا نواز شريف به دراتلونکې مياشتې په لمړۍ اوونۍ کې اقتدار سمبال کړي اؤ هغه دوړاندې څخه ډرون بريدونه دپاکستان دخپلواکۍ لپاره يو چيلنج گرځولى اؤ په ډاگه کړې يې ده چې واشنگټن ته په دې اړه پاکستان انديښنې په سنجيدگۍ سره اخستل پکار دي.